רוברטו בורלה מרקס

רוברטו בורלה מרקס (בפורטוגזית: Roberto Burle Marx; 4 באוגוסט 1909 – 4 ביוני 1994) היה אדריכל נוף, צייר, אמן הדפס, אקולוג, חוקר טבע ומוזיקאי ברזילאי ממוצא יהודי, שתכנון הפארקים והגנים שלו הפכו אותו למפורסם בעולם כולו. הוא נחשב למי שהביא את ארכיטקטורת הנוף המודרניסטית לברזיל, ונודע כאמן טבע מודרני וכמעצב עירוני של מרחבים ציבוריים. עבודותיו השפיעו רבות על עיצוב הגנים הטרופיים במאה העשרים. גני מים היו נושא פופולרי בעבודתו. הייתה לו את היכולת לשלב ביטויים אמנותיים מסורתיים כמו עיצוב גרפי, שטיח קיר ואמנות עממית בעיצובי הנוף שלו. בנוסף, הוא עיצב בדים, תכשיטים ותפאורות במה.

בורלה מרקס הוא אחד האנשים הראשונים שקראו לשימור יערות הגשם של ברזיל. יותר מ־50 צמחים נושאים את שמו. הוא צבר אוסף משמעותי של צמחים בביתו, כולל יותר מ־500 סוגי פילודנדרונים.

== שנותיו הראשונות ==
רוברטו בורלה מרקס נולד בסאו פאולו. הוא היה בנם הרביעי של רבקה ססיליה בורלה, בת למשפחת בורלה דבו<ref name="tgorbm"></ref> הוותיקה ממוצא צרפתי שהתגוררה במדינת פרנמבוקו, ווילהלם מרקס, יהודי גרמני יליד שטוטגרט שגדל בטריר. המשפחה עברה לריו דה ז'ניירו בשנת 1913.<ref name="ptn"></ref>

בורלה מרקס קיבל את השראתו הראשונית באדריכלות נוף בעת שלמד ציור בגרמניה שם נהג לבקר לעיתים קרובות בגן הבוטני בברלין ולמד לראשונה על הצמחייה המקומית של ברזיל. כשחזר לברזיל בשנת 1930 החל לאסוף צמחים בביתו ובסביבתו. באותה שנה החל ללמוד בבית הספר הלאומי לאמנויות יפות בריו, שם התמקד באמנויות חזותיות בהנחייתם של ליאו פוץ וקנדידו פורטינרי. במהלך לימודיו הוא חבר לכמה ממנהיגי העתיד של ברזיל באכיטקטורה ולבוטניקאים שהמשיכו להשפיע משמעותית על חייו האישיים והמקצועיים. אחד מאלה היה הפרופסור שלו, המודרניסט הברזילאי לוסיו קוסטה, האדריכל והמתכנן שהתגורר במורד אותו רחוב בו גר בורלה.

== קריירה ==
ארמון איטמרטי, מטה משרד החוץ ב[[ברזיליה]]
בשנת 1932 עיצב בורלה מרקס את הנוף הראשון שלו לבית מגורים פרטי שתוכנן על ידי האדריכלים לוסיו קוסטה וגרגורי וורצ'בצ'יק. פרויקט זה, בית שוורץ, היה תחילתו של שיתוף פעולה עם קוסטה שהועשר מאוחר יותר על ידי אוסקר נימאייר מי שתכנן את הביתן הברזילאי ביריד העולמי של ניו יורק ב־1939. נימאייר עיצב גם את מתחם פמפוליה ב־1942 שעבורו תכנן מרקס את הגנים. עיצוב הגנים הראשון שלו הושלם בשנת 1933. בשנת 1937 זכה בורלה מרקס להכרה ולהערכה בינלאומית בשל עיצוב מופשט של גינת גג שתכנן עבור בניין משרד החינוך הברזילאי. העיצוב הדגיש אלמנטים של מתח ודרמה.

בשנת 1949 הוא רכש את אתר סנטו אנטוניו דה ביקה, אחוזה בת 365,000 מ"ר בשכונת בארה דה גוארטיבה בפרברי ריו דה ז'ניירו. בורלה מרקס החל לארגן משלחות ליער הגשם הברזילאי עם בוטנאים, אדריכלי נוף, אדריכלים וחוקרים אחרים כדי לאסוף דגימות צמחים. הוא למד לתרגל חקר צמחים באתרם בסיועו של הבוטנאי אנריקה להמאייר דה מלו ברטו, והקים באחוזה בגוארטיבה גינה, משתלה ואוסף צמחים טרופיים. נכס זה נתרם לממשלת ברזיל בשנת 1985 והפך לאתר מורשת לאומי. כיום נקרא המקום אתר רוברטו בורלה מרקס, המנוהל על ידי המכון הלאומי למורשת היסטורית ואמנותית של משרד התרבות (IPHAN) והוא מכיל למעלה מ־3,500 מיני צמחים.<ref name="anl">Rohter, Larry. (January 20, 2009.) [https://www.nytimes.com/2009/01/21/arts/design/21burl.html A New Look at the Multitalented Man Who Made Tropical Landscaping An Art]. New York Times. Retrieved March 19, 2019.</ref> הבית נבנה מחדש בעמק אשר באתר בית הגן השייך לאחוזת המטעים המקורית.

רוברטו בורלה מרקס הקים סטודיו עיצוב נוף בשנת 1955 ובאותה שנה הקים חברת עיצוב נוף, שנקראה בורלה מרקס ושות' בע"מ. הוא פתח משרד בקראקס, בוונצואלה בשנת 1956 והחל לעבוד עם האדריכלים חוסה טבקוב והרויושי אונו בשנת 1968. מרקס עבד באופן נרחב בברזיל, ארגנטינה, צ'ילה ובמדינות רבות נוספות בדרום אמריקה, צרפת, דרום אפריקה, וושינגטון די.סי ולוס אנג'לס. בנוסף ניתן למצוא יצירות אמנות שלו המוצגות ברחבי העיר ריו דה ז'ניירו "זהו מוזיאון פתוח של יצירות המציג את סגנונו המובהק, שלא ניתן לטעות בו, כזה שהוא כולו שלו" (מונטרו 2001 עמ' 29). הקריירה של רוברטו בורלה מרקס בת 62 שנה הסתיימה במותו ב-4 ביוני 1994 חודשיים לפני יום הולדתו ה-85.

הוא ביקר רבות ביערות הברזילאים היכן שיכול היה ללמוד ולחקור. בורלה מארקס היה אחד הברזילאים הראשונים שהביעו קולם כנגד כריתת יערות.<ref name="totgld"></ref> זה אפשר לו לתרום באופן משמעותי למדעי הבוטניקה, למשל על ידי גילוי סלעים וצמחים חדשים. לפחות 50 צמחים נושאים את שמו. מרקס היה מעורב גם במאמצים להגן ולשמר את יערות הגשם מפני פעילות מסחרית הרסנית של כריתת יערות לטובת גידול בננות וגידולים נוספים.

== סגנון ==
גני בית חווה וקפלה בבארה דה גוארטיבה ( Barra de Guaratiba) שם נפטר בורלה מרקס בשנת 1994
הסגנון האמנותי של בורלה מרקס היה אוונגרדי ומודרני. בחלק גדול מעבודותיו יש תחושה של נצחיות ושלמות. הוא בחן אסתטיקה סקפטית מדמת-חיים שהתפתחה ממודרניזם בשילוב עם סגנון ברזילאי מובהק. העיצובים שלו הושפעו גם על ידי קוביזם ותורת המופשט abstractionism. השפעה חזקה נוספת הייתה אמנות עממית ברזילאית.

האסתטיקה שלו התבססה לרוב על הטבע, לדוגמה, אי ערבוב של צבעי פרחים, שימוש בקבוצות זנים גדולות מאותה הדגימה, שימוש בצמחים מקומיים והפיכת שדה בור סלעי לגינה מרגיעה. הוא התעניין מאוד באופי של כל צמח וכיצד זה משפיע על הגן כולו. הוא חיפש עומק בעיצובים שלו על ידי הבנת האינטראקציה שבין בעלי חיים לצמחים וכיצד הם פרחו, בין שאר מאפייני הצומח. לבורלה מרקס הייתה מיומנות רבה בשימוש בצורה הפיסולית של הצמחים. בורלה מרקס נתן דעתו גם על הדינמיקה של צעידה בגן. תחושת הניידות היא מרכיב חשוב בחוויית נופיו.<ref name="ratl"></ref> הוא עשה שימוש חכם גם בקנה מידה עצום, בתאורה ובהשתקפות, ובמיוחד בשימוש במים. בורלה מרקס הצליח להרחיב את האדריכלות של המבנה אל הגן. הוא העדיף לעבוד על מרחבים ציבוריים מכיוון שלדבריו הם מסוגלים לספק כבוד להמונים.

"ניתן לסכם את יצירתו של מרקס בארבעה מושגי עיצוב כלליים - השימוש בצמחייה טרופית מקומית כמרכיב מבני בעיצוב, שבירת תבניות סימטריות בתפיסת שטחים פתוחים, טיפול צבעוני במדרכות ושימוש בצורות חופשיות בתכונות מים" (וואקרינו 2000, עמ' 17). גישה זו מודגמת בטיילת של חוף קופקבנה, שם מוצבים מקבצי עצים ודקלים עמידים בפני רוח מהים לאורך שדרות אטלנטיקה. מקבצים אלה מנקדים פסיפסי אבן פורטוגזים המהווים ציור מופשט ענקי בו אף קטע לאורך הטיילת אינו זהה. "ציור" זה נצפה ממרפסות המלונות, ומציע נוף משתנה ללא הרף עבור הנוסעים לאורך החוף. הפסיפס מתפרס לאורך כל שניים וחצי המייל של החוף. תכונת המים, במקרה זה, היא האוקיינוס והחוף, הגובלים במסלול הליכה של פסיפס מעוצב בדגם צדפות ברוחב של 30 רגל (אליאובסון 1991; מונטרו 2001). חוף קופקבנה הוא "המפורסם ביותר בברזיל" (אליאובסון 1991עמ' 103).

== פרסים ==
רוברטו בורלה מרקס קיבל את הפרסים הבאים: תעודות הצטיינות וחברות כבוד: פרס אדריכלות הנוף בתערוכה הבינלאומית השנייה של ארכיטקטורה (1953), תואר אביר מסדר הכתר מבלגיה (1959), דיפלומת כבוד בפריס (1959), מדליית סנטוס דומונט מטעם ממשלת ברזיל (1963), מדליית האמנויות היפות של המכון האמריקני לאדריכלים בוושינגטון (1965), דוקטור למכללה המלכותית לאמנות, לונדון (1982) ודוקטורט כבוד מטעם מלכת הולנד. הגן הבוטני של מיזורי העניק לו את פרס גרינספלדר והגן הבוטני של קנטקי הכריז על 14 באוקטובר 1985 לכבודו (אליאובסון 1991).

== עבודות ==
פארק המזרח, [[קראקס]]
טיילת חוף [[קופקבנה]]
* עיצוב נוף של כמה גנים במבני הציבור של ברזיליה

:* משרד הצבא - גן מים ושימוש מצוין בצורות בטון.
:* בניין משרד החוץ
:* משרד החינוך
:* ארמון איטמרטי - מטה משרד החוץ
* טיילת קופקבנה - נוף מדרכה, בקנה מידה גדול (פסיפס באורך 4 ק"מ. הושלם בשנת 1970 בחוף מפורסם בריו דה ז'ניירו. (בהשפעת המדרכה הפורטוגזית)
* אינותים, ברומדיניו
* פארק איבירפוארה, סאו פאולו, 1954
* פארק פלמנגו - פארק ציבורי גדול בריו דה ז'ניירו הבנוי על מלוי שטח
* לה רינקונדה היפודרום, קראקס, ונצואלה
* פארק המזרח, קראקס, וונצואלה
* קאנטרי קלאב לה לגוניטה, קראקס, ונצואלה
* פמפוליה, בלו הוריזונטה
* גני המפל, גני לונגווד, פנסילבניה
* שדרות ביסקיין, מיאמי, פלורידה (הושלמה לאחר מותו)
* הגנים הבוטניים של מארקאיבו, מארקאיבו, וונצואלה
* כיכר פרו, בואנוס איירס, ארגנטינה (נהרסה)
* מרכז העיר קואלה לומפור (KLCC), קואלה לומפור, מלזיה
* כיכר קאסה פורטה (Praça de Casa Forte), רסיפה, פרנמבוקו - ברזיל
* חוות קסקאטה, ארארס -ברזיל

== תערוכות ==
* 1948-52 - <em>ציור לעבר אדריכלות</em>, אוסף חברת מילר לאמנות מופשטת, מספר מקומות, ארצות הברית.<ref>(c. 2019). [https://www.artdesigncafe.com/roberto-burle-marx-design-for-a-garden-1948 Roberto Burle Marx. Design for a garden, (1948).] artdesigncafe. Retrieved March 17, 2019.</ref>
* 1949 - <em>מלה קורבוזייה לאוסקר נימאייר : בית סאבוי - בית טרמיין 1949</em>, מוזיאון לאמנות מודרנית, ניו יורק<ref>[http://moma.org/calendar/exhibitions/2727?locale=en From Le Corbusier to Niemeyer: Savoye House - Tremaine House 1949 exhibition webpage]. Museum of Modern Art, New York. Retrieved March 17, 2019.</ref>
* 1991 - <em>רוברטו בורלה מרקס: האומנות הלא טבעית של הגן</em>, מוזיאון לאמנות מודרנית, ניו יורק<ref>[https://www.moma.org/calendar/exhibitions/337?locale=en Roberto Burle Marx: The unnatural art of the garden exhibition webpage]. Museum of Modern Art, New York. Retrieved March 17, 2019.</ref><ref></ref>
* 2016 - <em>רוברטו בורלה מרקס: המודרניסט הברזילאי</em>, המוזיאון היהודי, ניו יורק.<ref>[http://thejewishmuseum.org/exhibitions/roberto-burle-marx-brazilian-modernist Roberto Burle Marx: Brazilian Modernist exhibition webpage]. Jewish Museum, New York. Retrieved March 17, 2019.</ref><ref></ref>
* 2019 - מודרני ברזילאי: האמנות החיה של רוברטו בורלה מרקס, הגנים הבוטניים של ניו יורק.<ref></ref><ref></ref>

== לקריאה נוספת ==
*
*
*
*
*
*
*
*
* First English Language Edition.

== קישורים חיצוניים ==

*.
*.
*. Tourist guide page with many pictures.
*.
* 

== הערות שוליים ==

קטגוריה:אמנים יהודים ברזילאים
קטגוריה:פסלים ברזילאים
קטגוריה:פסלים יהודים
קטגוריה:אדריכלי נוף יהודים
קטגוריה:אדריכלים יהודים ברזילאים
קטגוריה:ברזילאים שנולדו ב-1909
קטגוריה:ברזילאים שנפטרו ב-1994